text: শিবগঞ্জে গাঁজার গাছসহ মাদকসেবী আটক » বিডি নিউজ বুক শিবগঞ্জে গাঁজার গাছসহ মাদকসেবী আটক » বিডি নিউজ বুক
  ঢাকা, বাংলাদেশ সোমবার, ১৪ জুন ২০২১, ০৬:১১ পূর্বাহ্ন
  এসআই সুমন, বগুড়া	/ ১২	বার পঠিত
  বগুড়ার শিবগঞ্জে গাঁজার গাছসহ এক যুবককে আটক করেছে পুলিশ।
  জানা যায়, শিবগঞ্জ থানার ওসি সিরাজুল ইসলাম এর নেতৃত্বে গোপন সংবাদের ভিত্তিতে এসআই বেলাল, এসআই ইমরান, এএসআই উজ্জল রবিবার (৬ জুন) বিকালে উথলী গ্রামে অভিযান চালিয়ে একটি কলা বাগান থেকে উথলী পশ্চিমপাড়া গ্রামের মৃতঃ বনজের আলীর ছেলে জান্নাতুল নায়েম (৩০) কে আটক করে।
  পরে কলাবাগান থেকে একটি গাঁজার গাছ সহ তাকে থানায় নিয়ে আসে। পুলিশ জানায়, গ্রেফতারকৃত নায়েম প্রতিদিন ওই কলাবাগানে মাদক সেবন করতো। সে গোপনে ওই কলা বাগানের ভিতর গাঁজার গাছ লাগিয়ে দেখাশোনা করে আসছিল। খবরটি স্থানীয় লোকজন জানতে পেরে থানা পুলিশকে খবর দেয়।
  পুলিশ খবর পেয়ে রবিবার বিকেলে অভিযান চালিয়ে গাঁজার গাছসহ নায়েমকে গ্রেফতার করে। এ ব্যাপারে নায়েমের বিরুদ্ধে আইনগত ব্যবস্থা নেয়ার প্রক্রিয়া চলছে বলে পুলিশ জানিয়েছে।